ანრი ბარბიუსი

ანრი ბარბიუსი (; დ. 17 მაისი, 1873  —  გ. 30 აგვისტო, 1935) —  ფრანგი ნოველისტი და საფრანგეთის კომუნისტური პარტიის წევრი.

 ბიოგრაფია 
ანრი ბარბიუსი დაიბადა 1873 წლის 17 მაისს ანიერ-სიურ-სენში, საფრანგეთი. სორბონის ჰუმანიტარული ფაკულტეტის დამთავრების შემდეგ, 1895 წელს გამოსცა პესიმიზმით აღსავსე ლექსების კრებული „მოტირალნი“. 1908 წელს გამოცემულმა რომანმა „ჯოჯოხეთი“ დიდი ინტერესი გამოიწვია ორიგინალური კომპოზიციითა და ძლიერი რიტმით. რომანის მთელი მოქმედება სასტუმროს ოთახშე ხდება და ნატურალისტური დეტალებით არის გადატვირთული. ამ რომანით უკვე ჩანს, რომ ბარბიუსი დეკადენტულ გავლენას იცილებს და რეალიზმის პოზიციებზე დგება, რაც კიდევ უფრო ნათლად ჩანს ნოველათა მომდევნო კრებულში „ჩვენ“.

1914-18 წლის ომმა ძირფესვიანად გარდაქმნა ბარბიუსის მსოფლმხედველობა. მწერალი ომში მონაწილეობდა და პირადი გამოცდილება დაუდო საფუძვლად ცნობილ რომანს „ცეცხლი“, რომელმაც სანგრებში წერდა და ფრანგულ გაზეთებში აქვეყნებდა. ამ რომანმა 1916 წელს გონკურის პრემია დაიმსახურა.

ომის შემდეგ ბარბიუსი დიდ საზოგადოებრივ მოღვაწეობას ეწეოდა და ჩამოაყალიბა საერთაშორისო ჯგუფი „სინათლე“. 1919 წელს გამოაქვეყნა წიგნები: „სინათლე“ და „ვინც იყო, იქნება“. ბარბიუსი აღფრთოვანებით შეხვდა ოქტომბრის რევოლუციას და მიუძრვნა მას სტატია — „სხივი უფსკრულში“. ბარბიუსი ავტორია მრავალრიცხოვანი პუბლიცისტიკური, პოლიტიკური და პამფლეტური ხასიათის წერილებისა, როგორიცაა „ჯალათები“, „მებრძოლის სიტყვა“ და სხვა.

ბარბიუსი რამდენიმეჯერ იყო სსრკ-ში. დაწერილი აქვს წიგნები: „აი, რა გაკეთდა საქართველოში“, „რუსეთი“, „დანით კბილებში“, „სტალინი“ და სხვა. იგი ავტორია წერილებისა ფრანგულ ლიტერატურაზე. მასვე ეკუთვნის მონოგრაფია ემილ ზოლას შესახებ.

ბარბიუსი გარდაიცვალა 1935 წლის 30 აგვისტოს ქალაქ მოსკოვში, რუსეთი.

 ნამუშევრები 
 1908 – L'enfer; ქართულად: ჯოჯოხეთი (ნოველა)
 1917 – Le feu; ქართულად: ვევხლის ქვეშ (ნოველა)
 1921 – Le couteau entre les dents; ქართულად: დანით კბილებში (ნოველა)
 1923 – Esperantista Laboristo; ქართულად: ესპერანტისტი მუშა (საგაზეთო სტატია)
 1930 – Manifeste aux intellectuels; ქართულად: ამაღლებები (ნოველა)
 1936 – Staline: Un monde nouveau vu à travers un homme; ქართულად: სტალინი: მის მიერ დანახული ახალი მსოფლიო (ბიოგრაფია)

 ლიტერატურა 
 ფრანგული ნოველა ორ ტომად – ტომი II; „საბჭოთა საქართველო“, 1976; გვ: 550.

 რესურსები ინტერნეტში 


სქოლიო

კატეგორია:დაბადებული 17 მაისი
კატეგორია:დაბადებული 1873
კატეგორია:გარდაცვლილი 30 აგვისტო
კატეგორია:გარდაცვლილი 1935
კატეგორია:ანტიფაშისტები
კატეგორია:საფრანგეთის კომუნისტური პარტიის წევრები
კატეგორია:ფრანგი ჟურნალისტები
კატეგორია:ფრანგი რომანისტები
კატეგორია:გონკურის პრემიის ლაურეატები
კატეგორია:ფრანგი ბიოგრაფები
კატეგორია:ბოლშევიკები
კატეგორია:XIX საუკუნის ფრანგი რომანისტები
კატეგორია:XX საუკუნის ფრანგი რომანისტები
კატეგორია:XX საუკუნის ფრანგი მამაკაცი მწერლები
კატეგორია:ფრანგი მამაკაცი რომანისტები
კატეგორია:პნევმონიით გარდაცვლილები
კატეგორია:მწერლები ანბანის მიხედვით
კატეგორია:მოსკოვში გარდაცვლილები